මහනුවර උසාවියට පැමිණ සිටියේ නඩුවකට නොවේ.ඔහු කියන පරිදි මහේස්ත්‍රාත්තුමාගේ අණින් උසාවියේ ප්‍රධාන රෙජිස්ටාර් ඒ. ඒ. බණ්ඩාර මහතා විසින් උසාවි ගොඩනැගිල්ලේම කලක පටන් හිරිහැරයක් ව පැවති බඹර මැසි කූඩුවක් ඉවත් කිරීමට ය.23 වැනිදා කාර්ය භාරගත් ආනන්ද මහතා කිසිදු බඹර මැස්සෙකුගේ ජීවිතයට හානි නොවන ආකාරයට 24දා උදෑසන වන විට ඉතා සාර්ථකව වදය ගලවා ඉවත් කළ බව උසාවි රෙජිස්ට්‍රාර්වරයා ‘දිනමිණ’ ට තහවුරු කළ අතර සිදු කළ සේවය වෙනුවෙන් මුදල් ත්‍යාගයක්ද පිරිනැමූ බව පැවසීය.මෙම දස්කම නිහඬව කලක පටන් සිදු කරන ආනන්ද මහතා පසුගිය සතියේ අරලිය ගහ මන්දිරයට යාබද රොටුන්ඩා නම් ගොඩනැගිල්ලක බඹර වදයක් ඉවත්කර ඇත.සීගිරියේ බඹර කූඩු සතුන්ට හිරිහැර නොකර කැලෑවට ගෙන ගොස් දැමීමට ආනන්ද මහතා සීගිරි බලධාරීන්ගෙන් ඉල්ලා සිටියත් එය පිළිනොගත් එම බලධාරීහු එය ප්‍රතික්ෂේප කොට තිබේ.රසායන සංයෝගයකින් බඹරුන් මරා ඉවත් කිරීමට විරෝධය දක්වා ආනන්ද මහතා සීගිරි ගල මුදුනේ විරෝධතාවයක් ද සිදුකැර තිබේ.ලෝක කුසලාන ක්‍රිකට් තරග පැවැත්වීමට නියමිත පල්ලේකැලේ ජාත්‍යන්තර ක්‍රීඩාංගණයේ තිබූ බඹර කූඩු 17 ක් ආනන්ද මහතා විසින් ඔහුට ආවේනික ක්‍රමයට ඉවත් කළත් ක්‍රිකට් මණ්ඩලයෙන් ඔහුට ලැබී ඇත්තේ ඉතා සොච්චම් මුදලකි..